钦定古今图书集成/明伦汇编/闺媛典/第096卷 > 皇清二 > 于陞妻夏氏
## 钦定古今图书集成/明伦汇编/闺媛典/第096卷 > 皇清二 > 于陞妻夏氏

按《青州府志》：“夏氏，诸生于陞妻，潍县人。升携妻舌耕于益都洱水之东。时顺治初年，路多贼盗，夫妇方归家，遇土贼数人，升以抗直不屈被害。氏奋呼以身蔽贼，急持之，氏厉骂曰：‘尔贼何仇，而杀吾夫！吾恨不能啖尔肉’！贼羡氏姿，不忍杀，百计诱胁，终不可犯，乃杀之。相从一仆，以两主被害，徒手格贼，奋呼大骂，亦死” 之。贼又截氏二足怀去，土人怜而瘗之。